# TECHNINĖ SPECIFIKACIJA

## Pirkimo objektas

**JUDRIOJO RYŠIO IR POKALBIŲ ĮRAŠYMO PASLAUGOS**

## Pirkimo objekto apimtys

Sutarties galiojimo laikotarpiu (įskaitant visus galimus jos pratęsimus, jei tokia galimybė nustatyta Sutartyje) planuojamas įsigyti kiekis (apimtis):

|  |  |  |  |
| --- | --- | --- | --- |
| **Eil. Nr.** | **Pavadinimas** | **Maksimalus kiekis (apimtis)** | **Matavimo vnt.** |
| 1. | Judriojo ryšio paslauga | 12 000 | Abonentas |
| 2. | Pokalbių įrašymo paslauga | 200 | Abonentas |

## Reikalavimai Pirkimo objektui

* 1. **Judriojo ryšio paslauga:**
     1. Paslaugų teikėjo (toliau – Teikėjas) judriojo ryšio tinklas, kurio pagrindu teikiamos judriojo ryšio paslaugos (toliau – Paslauga), turi aprėpti visas AB „Lietuvos geležinkeliai“ grupės įmonių (toliau – Užsakovas) linijas bei geležinkelio stočių teritorijas.
     2. Užsakovo judriojo ryšio abonentams turi būti teikiamos šios paslaugos:

3.1.2.1. skambinimo viešųjų Lietuvos ir užsienio šalių judriojo ir fiksuoto telefono ryšio tinklų abonentams, įskaitant skambučius kitiems Teikėjo ryšių tinklo abonentams, bei Užsakovo fiksuoto telefono ryšio tinklo abonentams, Užsakovo judriojo ryšio abonentams esant Lietuvoje ir užsienyje;

3.1.2.2. SMS ir MMS (kur tai leidžia judriojo ryšio operatoriaus tinklo techninės galimybės) žinučių siuntimo ir gavimo viešųjų Lietuvos ir užsienio šalių telefonų tinklų abonentams, įskaitant žinučių siuntimą kitiems Teikėjo ryšių tinklo abonentams, Užsakovo abonentams esant Lietuvoje ir užsienyje;

3.1.2.3. duomenų perdavimo paslauga, Užsakovo abonentams esant Lietuvoje ir užsienyje, naudojantis, LTE (4G) arba naujesnėmis technologijomis;

3.1.2.4. skambinimo Lietuvos teritorijoje bendruoju pagalbos numeriu 112 bei priešgaisrinei apsaugai, policijai ir greitajai medicininei pagalbai paslauga;

3.1.2.5. skambučių (balsinių ir faksimilinių) gavimo iš viešųjų Lietuvos ir užsienio šalių telefonų tinklų (judriojo ir fiksuoto ryšio) abonentų, įskaitant skambučius iš Teikėjo ryšių tinklo abonentų bei Užsakovo fiksuoto telefono ryšio tinklo abonentų, Užsakovo judriojo ryšio abonentams esant Lietuvoje ir užsienyje;

3.1.2.6. skambučiai tarp Užsakovo judriojo ryšio abonentų;

3.1.2.7. Užsakovo judriojo ryšio abonentų skambučiai Užsakovo fiksuoto telefono ryšio tinklo abonentams.

* + 1. Judriojo ryšio abonentams gali būti teikiamos Kitos susijusio paslaugos, kurios teikiamos trečiųjų asmenų ir yra susijusios su Paslaugomis ir/ar būtinos tinkamam Paslaugų suteikimui (pvz. galimybė sumokėti SMS žinute už automobilio stovėjimą).
    2. Paslauga turi būti teikiama 24 (dvidešimt keturias) valandas per parą be išeiginių dienų.
    3. Pokalbio laiko apvalinimas – ne didesnis nei 60 (šešiasdešimt) sekundžių, duomenų perdavimo apvalinimas – ne didesnis nei 10 (dešimt) KB.
    4. Teikėjas savo tinkle Lietuvos Respublikos teritorijoje turi užtikrinti:

3.1.6.1. LTE (4G) arba lygiavertės technologijos tinklo padengimą – ne mažesnį kaip 75-80% LR teritorijos, esant vidutinio stiprumo (-105 dBm) signalo lygiui LR teritorijos (duomenys turi atitikti oficialiai skelbiamus Ryšių reguliavimo tarnybos (RRT) tinklalapyje);

3.1.6.2. nekintančio maršrutizuojamo internete IP adreso suteikimą pagal Užsakovo poreikį kiekvienam galutiniam Paslaugos vartotojui;

3.1.6.3. skirtojo APN (Access Point Name) „litrail“ sukūrimą. APN turi būti skirtas naudoti tik Užsakovo Paslaugos vartotojams, tokiu būdu juos izoliuojant nuo kitų Teikėjo duomenų perdavimo tinklo naudotojų ir viešojo interneto;

3.1.6.4. neribotą persiunčiamų duomenų kiekį visą naudojimosi Paslauga laiką.

* + 1. Duomenų perdavimo paslaugos greitaveika:

3.1.7.1. Teikėjas negali riboti Paslaugos greitaveikos visą naudojimosi Paslauga laiką, nepriklausomai nuo persiųstų duomenų kiekio.

* + 1. Teikėjo ir Užsakovo duomenų perdavimo tinklų sujungimas, skirtas komunikacijoms su skirtuoju APN „litrail“:

3.1.8.1. Teikėjo lėšomis turi būti įrengtas atskiras saugus sujungimas tarp Užsakovo ir Teikėjo duomenų perdavimo tinklų (toliau - Sujungimas). Sujungimas turi būti realizuojamas, naudojant dvi ryšio linijas, užtikrinant paslaugos aukštą patikimumą. Vienos ryšio linijos ar galinės įrangos gedimo atveju paslauga turi veikti per kitą ryšio liniją. Ryšio linijos Užsakovui įrengiamos adresu Geležinkelio g. 2, Vilnius ir Liepkalnio g. 160C, Vilnius;

3.1.8.2 Prieš įrengdamas Sujungimą Teikėjas suderina su Užsakovu Sujungimo schemas, IP adresavimą ir kitus techninius parametrus;

3.1.8.3. Visus Sujungimo įrengimui reikalingus leidimus ir derinimus Teikėjas turi gauti savarankiškai;

3.1.8.4. Visas Paslaugos vartotojų duomenų srautas šiuo Sujungimu turi būti nukreiptas į Užsakovo vidinį tinklą (default route);

3.1.8.5. Turi būti užtikrinta ne mažesnė kaip 1 Gbps kiekvienos Sujungimo ryšio linijos greitaveika;

3.1.8.6. Sujungimui negali būti naudojami esami Užsakovo interneto ryšio kanalai;

3.1.8.7. Sujungimo gedimai turi būti šalinami, kaip nurodyta punkte 5.2.

* + 1. Sutartyje nenumatytas, tačiau su Pirkimo objektu / Sutarties dalyku susijusias paslaugas gali administruoti tik įgaliotas asmuo per Teikėjo specialiai tam skirtą informacinę sistemą. Prieiga prie šios informacinės sistemos turi būti galima per internetą. Prieiga turi būti apsaugota slaptažodžiu. Naudojimasis šia paslauga turi būti nemokamas.
    2. Kiekvienam Užsakovo judriojo ryšio abonentui turi būti sudaryta galimybė nemokamai operatyviai patikrinti numerio einamąją sąskaitą ir pokalbių detalią sąskaitą prisijungus prie Teikėjo informacinės sistemos per internetą.
    3. Užsakovui turi būti sudaryta galimybė:

3.1.11.1. didinti ir mažinti abonentų skaičių;

3.1.11.2. nemokamai atlikti SIM kortelių keitimą;

3.1.11.3. nemokamai gauti SIM korteles naujiems abonentams.

* + 1. Sutarties įsigaliojimo metu ar atsiradus naujoms paslaugoms, kurios pareikalaus SIM kortelės pakeitimo, teikėjas privalo užtikrinti užsakovo vartotojams galimybę pasikeisti SIM kortelę visuose tuo metu valdomuose salonuose visoje Lietuvoje. Užsakovo vartotojai savo tapatybę patvirtina pateikdami LTG grupės darbuotojo pažymėjimą su darbuotojo vardu, pavarde ir nuotrauka. Teikėjas kiekvieną mėnesį turi pateikti ataskaitą už tokiu būdu pakeistas SIM korteles užsakovo įgaliotam asmeniui, nurodant:
* Vartotojo vardas, pavardė;
* Naujai suteiktos SIM kortelės ICCID numeris;
* Telefono numeris.
  + 1. Teikėjas turi garantuoti ryšio slaptumą Lietuvos Respublikos teisės aktuose nustatyta tvarka.
    2. Teikėjas negali skelbti Užsakovo judriojo ryšio abonentų telefono numerių bei kitų jų duomenų be Užsakovo raštiško sutikimo, išskyrus atvejus, numatytus Lietuvos Respublikos teisės aktuose.
    3. Teikėjo teikiamos SIM kortelės turi būti iš kart paruoštos naudojimui su m. parašu.

3.1.16. Sutarties įsigaliojimo metu, Užsakovo nurodyti abonentų telefonų numeriai turi išlikti nepakitę juos perkėlus į Paslaugų tiekėjo ryšių tinklą.

**3.2. Pokalbių įrašymo paslauga:**

3.2.1 Sistemos valdymas, administravimas, įrašų perklausa turi būti pilnai pasiekiami per interneto naršyklę. Turi nereikėti instaliuoti jokios papildomos programinės įrangos pokalbių perklausai iš įrašymo įrenginio ar sistemos administravimui.

3.2.2. Išorinių sistemų autorizacija ir autentikacija turi būti atliekama per LTG Azure AD (integracija per modern authentication).

3.2.3. Nemažiau kaip 6 (šešių) vartotojų licencijos, leidžiančios prisijungti prie balso įrašymo įrangos vienu metu ir atlikti paieškos, perklausos ir kitas funkcijas paminėtas šiame dokumente.

3.2.4.Turi būti galimybė sukurti skirtingas teises vartotojams ar jų grupėms. Galimybė pagal vartotoją ar grupę aprašyti prieigos prie įrašymo įrangos teises.

3.2.5. Pokalbių įrašymo sistema privalo turėti mažiausiai dvejų tipų vartotojus. Pirmo tipo vartotojas gali sukurti kitų vartotojų grupes bei pačius vartotojus, suteikdamas jiems nustatytas teises. Pirmo tipo vartotojas negali pasiklausyti ar perklausyti pokalbių. Antro tipo vartotojai gali vykdyti tik jiems nustatytas (ar vartotojų grupei) funkcijas. Antro tipo vartotojai negali sau ar kitiems suteikti/panaikinti teises.

3.2.6. Balso įrašymo sistema turi atlikti šias pokalbių įrašų perklausas:

3.2.6.1. perklausą per LAN tinklą, naudojant interneto naršyklę bei SSL (arba lygiavertį) šifravimo protokolą;

3.2.6.2. įrašomo abonento pokalbis sistemoje turi atsirasti iš karto pasibaigus pokalbiui;

3.2.6.3. pokalbių perklausą, keičiant perklausos greitį (didinant, mažinant), ir nuo bet kurios pokalbio vietos;

3.2.6.4. perklausą tiesiogiai iš pokalbių archyvų talpyklos.

3.2.7. Duomenų bazė, archyvavimas, saugojimas:

3.2.7.1. balso įrašymo sistema turi naudoti centralizuotą pokalbių įrašų duomenų bazę;

3.2.7.2. balso įrašymo sistema turi leisti išsaugoti pokalbių įrašus ne mažiau kaip 6 (šešis) mėnesius;

3.2.7.3. balso įrašymo sistema turi archyvuoti pokalbių įrašus automatiniu ir rankiniu būdu;

3.2.7.4. balso įrašymo sistema turi leisti išsaugoti pokalbių įrašus (ar jų fragmentus), taip pat, leisti išsaugoti pokalbių įrašus išorinėje tinklo duomenų saugykloje, archyvavimo kaupikliuose;

3.2.7.5. įrašai ir įrašų archyvai turi būti pateikiami formatais, kurie nereikalauja papildomos programinės įrangos jiems dekoduoti ir atkurti. Kitaip kartu su sistema turi būti pateikta papildoma programinė įranga (įskaitant visas reikalingas licencijas).

3.2.7.6. archyvuotus pokalbius turi būti galima perklausyti tiesiai iš archyvo.

3.2.8. Programinė įranga privalo turėti pokalbių įrašų filtravimą pagal Užsakovo nurodytus požymius: data, laikas, numeris, objektas ir t.t.

3.2.9. Sistema turi teikti atviras programines sąsajas galimai klientų bei kreipinių duomenų mainų integracijai su AB "Lietuvos geležinkeliai" informacinėmis sistemomis.

3.2.10. Abonentų, kuriems taikoma pokalbių įrašymo paslauga, kiekis pagal Užsakovo poreikį gali būti mažinamas arba didinamas visą Sutarties galiojimo laikotarpį.

## Sutarties vykdymo tvarka ir terminai

* 1. Teikėjas privalo pristatyti naujas SIM korteles ne vėliau kaip per 3 (tris) darbo dienas nuo pranešimo el. paštu gavimo momento šiais adresais:
* Pelesos g. 10, Vilnius;
* Ukmergės g. 219, Vilnius;
* M. K. Čiurlionio g. 16, Kaunas;
* Palemono g. 78, Kaunas;
* Kudirkos Naumiesčio g. 4, Kybartai;
* Dubijos g. 24, Šiauliai;
* Trikampio g. 10, Lentvaris;
* Geležinkelio g. 2A, Klaipėda;
* Bokšto g. 13, Radviliškis;
* Stoties g. 3, Mažeikiai.

## Užsakovo įsipareigojimai

* 1. Užsakovas įsipareigoja esamų abonentų (įskaitant ir abonentų, kuriems bus taikomas privaloma pokalbių įrašymo paslauga) sąrašą Teikėjui pateikti per 1 (vieną) darbo dieną nuo Sutarties įsigaliojimo dienos ir šis terminas yra laikomas neatsiejama Sutarties dalimi.